Diari Oficial de la Generalitat Valenciana


Sumari del DOGV 8475, del 30-01-2019 (2019/506)

RESOLUCIÓ de 9 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 15/16-AIA Alcalà de Xivert.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/506


Data del document
:   09-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alcalà de Xivert
    * impacte ambiental

RESOLUCIÓ de 9 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 15/16-AIA Alcalà de Xivert. [2019/506]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 15/16-AIA Alcalà de Xivert.  
  
«Declaració d'impacte ambiental  
Expedient: 15/16-AIA.  
Promotor: Rosa Ana García Folch.  
Objecte del projecte: ampliació d'explotació porcina d'engreix a 2.499 places.  
Autoritat substantiva: Ajuntament d'Alcalà de Xivert.  
Localització: polígon 18, parcel·les 333 i 334 d'Alcalà de Xivert (Castelló).  
  
Descripció del projecte.  
1. D'acord amb allò que indica l'estudi d'impacte ambiental, la descripció del projecte és la següent:  
El present projecte consisteix en la legalització d'una granja porcina d'engreix existent de 1.200 places de porc i una ampliació de 1.299 places per a aconseguir un total de 2499 places per a porc d'engreix.  
La ubicació cadastral és la següent: municipi Alcalà de Xivert, província de Castelló, polígon 18, parcel·les 333 i 334.  
L'explotació ramadera existent està formada per una nau ramadera de 1118 m² de dimensions 86 m x 13 m. En el seu interior s'ubiquen quatre files de cort, amb 17 corrals per fila, d'unes dimensions de 5 x 2,5 m.  
La nau projectada per a l'ampliació té una superfície de 1144,56 m² i dimensions 75,3 m x 15,2 m. Els corrals es disposaran en 4 files de 25 corrals per fila, d'unes dimensions de 3,1 x 3 m.  
L'explotació es dedica a l'engreix dels gorrins subministrats per l'empresa autoritzada. Els gorrins arriben amb una edat aproximada de 30 dies i amb un pes de 15-20 kg. El període d'engreixament és d'uns 125 dies i la seua alimentació es compon de pinsos compostos complets subministrats per la mateixa empresa subministradora dels animals. El pes dels porcs quan són retirats amb destinació a l'escorxador és d'aproximadament 90-100 kg.  
El consum de pinso per animal durant l'engreix s'estima en 225 kg i el consum d'aigua en 750 l.  
Una vegada retirats els porcs amb destinació a l'escorxador es fa una neteja-desinfecció que prepara les instal·lacions per a un nou cicle.  
  
Les tasques diàries que ha de realitzar el granger es redueixen al control i vigilància dels equips (menjadors, abeuradors, calefacció), regulació, ventilació i condicions ambientals, salut i creixement dels animals i la retirada i posterior trasllat dels animals morts als punts destinats per a això.  
Els consums anuals estimats de la granja són els següents:  
1. 1.755.547 kg de pinso.  
2. 4.401,4 m³ d'aigua subministrada a través de la societat de regs Ribavaques.  
3. 14.960 kWh de consum elèctric anual.  
Els residus anuals estimats de la granja són els següents:  
1. 5.385 m³ de purins que es gestionaran d'acord amb pla de purins explicat més avall.  
2. 18,5 kg de residus medicamentosos (codi VSC 0666: "Residus de tractament o prevenció de malalties animals") gestionats per gestor autoritzat «Acriporte».  
3. 50 cadàvers de porc per cicle d'engreixament gestionats per un servei de retirada per part de l'associació d'usuaris de casetes d'arreplega de cadàvers de bestiar no boví de la província de Castelló.  
Cal mencionar que les aigües sanitàries generades s'abocaran a la bassa de purins i s'utilitzaran amb la resta dels purins.  
El càlcul del volum anual de purins ha sigut realitzat d'acord amb allò que indica el Reial decret 324/2000 de 3 de març, pel qual s'estableixen normes bàsiques d'ordenació de les explotacions porcines.  
L'aplicació dels purins es realitzarà seguint el codi valencià de bones pràctiques agràries que limita l'aplicació a 170 kg de N/ha/any i el Reial decret 261/96, de 16 de febrer, sobre protecció de les aigües contra la contaminació produïda per nitrats procedents de fonts agràries en què es considerarà:  
1. S'escamparan els purins des d'un recipient en forma palmada, evitant la formació de bassals.  
2. A continuació i per mitjà d'una passada del cultivador serà soterrat.  
3. S'evitarà en tot cas l'aplicació de purins en zones pròximes a conduccions d'aigua, a cursos d'aigua, aigües subterrànies i llocs habitats.  
  
La superfície agrícola receptora dels purins és de 130,5328 ha i està composta fonamentalment pel cultiu d'ametler, garrofera, oliverar, cereals i cítrics. En parcel·les ubicades en els termes municipals d'Alcalà de Xivert majoritàriament, així com Cabanes, Torreblanca, Vilanova d'Alcolea, les Coves de Vinromà i Benlloch.  
Les parcel·les receptores de purins estan dedicades als cultius següents:  
1. 62,43 ha d'ametler i garrofera, de la que correspon a garrofera unes 12,45 Ha.  
2. 15,85 ha d'oliveres.  
3. 41,05 ha de cereals.  
4. 11,91 ha de cítrics.  
  
Tramitació administrativa  
El 21 de novembre de 2015 l'Ajuntament d'Alcalà de Xivert té publicat en el Butlletí Oficial de la Província de Castelló el projecte i estudi d'avaluació d'impacte ambiental de l'explotació porcina sol·licitada per Rosa Ana García Folch.  
L'11 de desembre de 2015 l'Ajuntament d'Alcalà de Xivert emet certificat en què indica que l'estudi d'impacte ambiental ha sigut exposat a informació pública pel termini de 30 dies hàbils sense que s'hagen presentat al·legacions, reclamacions o suggeriments.  
El 4 de febrer de 2016 es rep escrit de l'Ajuntament d'Alcalà de Xivert a través del Servei Territorial de Castelló, en què adjunta CD que inclou l'estudi d'impacte ambiental, estudi d'integració paisatgística i projecte de llicència d'activitat.  
El 21 de juliol de 2016 s'efectua requeriment a l'ajuntament a fi que s'esmene la documentació tècnica i administrativa remesa per a la resolució de l'expedient.  
El 21 d'octubre de 2016 l'ajuntament remet la documentació sol·licitada.  
L'1 de juny de 2017 es trasllada la documentació a la Direcció Territorial de Castelló perquè es realitze informe tècnic per a l'avaluació d'impacte ambiental del projecte.  
El 13 de novembre de 2017 es rep l'informe tècnic dels Serveis Territorials de Castelló per a l'avaluació d'impacte ambiental.  
  
  
Informes sectorials.  
L'expedient d'avaluació ambiental conté els informes següents:  
  
- Informe municipal sobre compatibilitat urbanística.  
El 27 d'abril de 2015 l'Ajuntament d'Alcalà de Xivert emet certificat favorable de compatibilitat urbanística.  
- Informe urbanístic de la conselleria.  
El 20 de febrer de 2015, el director territorial de la Direcció Territorial de Castelló emet un informe favorable en matèria urbanística d'acord amb la Llei 5/2014, d'ordenació de territori, urbanisme i paisatge.  
- Informe de la Conselleria de Cultura.  
El 2 de setembre de 2016 s'emet un informe favorable de la Direcció General de Cultura i Patrimoni.  
Afeccions legals  
Afecció urbanística.  
La parcel·la és classificada com sòl no urbanitzable de règim comú de normativa general (RG.1) d'acord al PGOU d'Alcalà de Xivert. L'ajuntament presenta informe favorable de compatibilitat urbanística.  
  
Afecció a Xarxa Natura 2000 (LIC, ZEPA I ZEC).  
La ubicació de la granja es troba a 3048 m del LIC i ZEPA Prat de Cabanes i Torreblanca. No hi ha afectació previsible.  
Afecció a vies pecuàries.  
La parcel·la on es troba la granja es troba a 1.253 m d'una via pecuària denominada «Vereda del Tall o Canyada dels Romans (via Augusta)». No hi ha afectació previsible.  
Afecció a sòl forestal.  
La parcel·la on es troba la granja es troba a 802 m de terreny forestal d'acord amb PATFOR. No hi ha ocupació de terreny forestal.  
  
Afecció a la contaminació per nitrats.  
D'acord amb la cartografia del SIGPAC en aquest moment la zona no es troba en superfícies de terreny l'escolament o filtració de les quals puga influir en l'estat de les aigües declarades com afectades per la contaminació de nitrats utilitzats en l'agricultura. No obstant això, en la revisió que s'està realitzant de les zones vulnerables a la contaminació per nitrats d'origen agrari a la Comunitat Valenciana es consideraran inclosos en els criteris d'aquestes zones els municipis d'Alcalà de Xivert, Cabanes i Torreblanca. Com que l'aplicació dels purins procedent del funcionament d'aquesta activitat com a fertilitzant agrari es realitzarà en parcel·les d'aquests termes municipals, aquesta aplicació es veurà afectada per les determinacions i limitacions que s'establisquen.  
  
  
Consideracions ambientals en l'EIA.  
1. Identificació d'impactes.  
La granja porcina es troba en un sòl no urbanitzable, en un entorn agrícola i a una distància de 1840 m al nord-est de Torreblanca i 8100 m al sud d'Alcalà de Xivert. Els cultius predominants en la zona consisteixen en cítrics.  
Els principals impactes durant la fase de construcció arreplegats en l'EIA són els següents:  
1. Contaminació atmosfèrica per emissió de pols durant les tasques de moviment de terres. Són treballs d'escassa entitat i per un període de 3 dies.  
2. Contaminació acústica produïda per la maquinària de construcció.  
3. Contaminació de l'aigua subterrània i superficial produïda per la presència de vehicles i maquinària.  
Els principals impactes durant la fase d'explotació arreplegats en l'EIA són els següents:  
1. Ocupació de sòl agrícola en una superfície de 2258 m².  
2. Impacte sobre la hidrologia. La granja es troba a 960 m del llit de les Coves de Sant Miquel. No es troba en zona inundable d'acord amb PATRICOVA.  
3. Impacte sobre la vegetació. Es limita a la parcel·la d'actuació.  
4. Impacte sobre el paisatge. En grau mínim per haver-hi ja una construcció semblant en la parcel·la.  
5. Impacte sobre la fauna inexistent.  
6. Contaminació acústica produïda pels animals fonamentalment davall els efectes de l'estrés.  
7. Contaminació atmosfèrica per amoníac i oxide nitrós originat pels purins en descomposició.  
8. Generació d'olors als voltants de la granja.  
9. Impacte positiu sobre el medi socioeconòmic en generar ocupació i activitat agrícola i ramadera.  
10. Impacte sobre el patrimoni inexistent per no haver-hi catalogat cap element de protecció cultural en la zona.  
2. Mesures correctores propostes en l'estudi d'impacte ambiental (EIA).  
Les mesures correctores proposades són les següents:  
- Es durà a terme un registre dels consums d'aigua, energia i pinso.  
  
- S'establiran procediments de manteniment i neteja i desinfecció.  
- Es prestarà una especial atenció a la gestió dels residus (cadàvers d'animals, residus medicamentosos).  
- Aplicació de tècniques nutricionals ajustades a les necessitats de l'animal per a reduir el nitrogen en el pur i la generació d'amoníac.  
  
- Disseny de la cort engraellat per a una major neteja.  
- Es dotarà les fosses d'un pendent superior al 3 %.  
- Neteja freqüent per a evitar l'acumulació de purins.  
- Els materials de les fosses garantiran l'estanquitat.  
- Instal·lació d'abeuradors tipus tetina per a l'estalvi d'aigua.  
- Revisions periòdiques de la instal·lació d'aigua.  
- Es realitzarà la neteja amb equips d'aigua a pressió.  
- Tanca de 2 m per a evitar l'entrada i eixida d'animals que puguen transmetre malalties.  
- Es disposarà d'equip mòbil de polvorització de desinfectant per als vehicles que requerisquen entrar en la granja.  
- Es realitzaran programes de desratització.  
- Les persones entraran a la granja per pediluvis.  
- Es disposarà d'un pla de gestió dels purins.  
- Es disposarà d'un registre de l'ús dels purins produïts.  
- S'escamparan els purins des d'un recipient en forma palmada, evitant bassals.  
- A continuació se soterrarà amb cultivador.  
- S'utilitzaran els purins preferentment durant la primavera.  
- S'evitarà en tot cas l'aplicació de purins en zones pròximes a conduccions d'aigua, cursos d'aigua, aigües subterrànies i llocs habitats.  
  
- S'evitarà el seu ús en sòls enfangats o inundats.  
- No se sobrepassarà el límit de 34 m³ de purins/ha/any.  
3. Programa de vigilància ambiental proposat en l'EIA.  
L'EIA estableix les següents accions de control de l'activitat:  
- En finalitzar cada cicle, es realitzarà una revisió dels paràmetres d'aigua i pinso a fi de detectar avaries.  
- Es portarà un llibre d'explotació, on es registrarà el desenvolupament i avanç de l'activitat.  
4. Consideracions tècniques sobre l'avaluació ambiental del projecte.  
En el cas de les explotacions porcines un dels principals impactes és la contaminació de les aigües per nitrats. La gestió dels purins ha de ser realitzada de tal manera que el nitrogen aportat al cultiu receptor maximitze l'absorció del nitrogen i evite la contaminació de les aigües per escolament o per percolació. Per a aconseguir aquest objectiu s'hauran de seguir els criteris següents:  
1. La quantitat de nitrogen aportada al cultiu ha de ser concorde amb la necessitat fisiològica d'aquest, en quantitat i en els temps.  
2. L'aportació de nitrogen es realitzarà evitant la seua difusió per escolament o percolació.  
Per a aquest cas concret i a efectes pràctics s'ajustarà al següent:  
  
1. Com que l'ametler i l'olivera són gran part dels cultius receptors de purins en aqueix projecte, d'acord amb diverses fonts tècniques, es limitarà per a aquests cultius l'aportació de nitrogen a 90 kg/ha/any en secà i 130 kg/ha/any en regadiu. Per a la garrofera serà de 50 kg/any en secà.  
2. En tot cas, d'acord amb el codi valencià de bones pràctiques agràries es limitarà per a la resta l'aportació de nitrogen a 170 kg/ha/any.  
3. L'aportació es realitzarà preferentment a la primavera i estiu.  
4. Es farà l'aplicació amb un recipient i arruixadora en forma palmada.  
5. Se soterraran els purins immediatament després aplicar-se.  
6. S'evitarà l'aplicació de purins quan hi haja pronòstic de precipitacions.  
7. S'evitarà l'aplicació de purins en zones pròximes a cursos d'aigua.  
8. L'aplicació de purins en cada parcel·la es realitzarà en almenys dues aplicacions separades per un període de 3 mesos.  
De la documentació aportada en l'EIA s'indica que es compta amb cultius receptors dels purins suficients per a no sobrepassar els límits establits pel CVBPA. En concret, es compta amb 130,5328 ha enfront de les 106,58 ha necessàries. No obstant això, haurà de comprovar-se que d'acord amb les limitacions en la dosificació anteriorment exposades la superfície d'adobament resulta suficient, en cas contrari s'incrementarà aquesta amb les acreditacions corresponents que es reflectiran en el pla d'adobament.  
Així mateix, per a evitar la contaminació de les aigües subterrànies en la ubicació de l'explotació porcina, s'han d'evitar fugues en les zones d'emmagatzematge dels purins. Per a això s'haurà de verificar l'estanquitat d'aquestes zones després de cada cicle d'engreixament. En cas de detectar fissures en el formigó es ressanarà per a tornar-li l'estanquitat.  
  
  
Consideracions jurídiques  
El projecte examinat constitueix un dels supòsits en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, d'acord amb l'apartat 1-h de l'annex I del Decret 162/1990.  
  
En l'expedient s'han observat els tràmits previstos la Llei 21/2013 d'avaluació ambiental i en les altres disposicions que se li apliquen.  
  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tot això es resol:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, el projecte d?"ampliació d'explotació porcina" ubicat en el terme municipal d'Alcalà de Xivert en parcel·la 333 i 334 del polígon 18, promoguda per Rosa Ana García Folch sempre que es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient, i s'adopten els condicionants indicats en l'apartat segon.  
  
Segon  
Addicionalment a les mesures adoptades en el projecte, s'estableixen les condicions següents:  
1. El nombre total de porcs en l'explotació no excedirà de 2499.  
2. La instal·lació ramadera haurà de comptar amb una tanca perimetral i control efectiu de l'explotació. Així mateix comptarà amb equips de neteja i desinfecció adequats tant per a la instal·lació com per als operaris i vehicles que puguen accedir a la instal·lació. Es condicionaran les finestres amb malles per a evitar la proliferació de vectors de malalties.  
3. Es comprovarà l'estanquitat dels depòsits d'emmagatzematge de purins que s'hauran de construir amb formigó armat impermeabilitzat.  
  
4. Els materials sobrants procedents de la demolició o excavació hauran de ser arreplegats per un gestor autoritzat per a evitar el seu abandó o abocament incontrolat. Si és el cas, es podrà gestionar com a residu inert d'acord amb el Decret 200/2004, de l'1 d'octubre, del Consell de la Generalitat, pel qual es regula la utilització de residus inerts adequats en obres de restauració, condicionament i rebliment, o amb fins de construcció.  
5. S'haurà de formalitzar la inscripció en l'associació d'usuaris de casetes de bestiar no boví per al correcte maneig dels cadàvers animals.  
  
6. Com a mesures d'integració paisatgística s'hauran de condicionar els murs exteriors de les naus amb tonalitat ocre o beix, conservar els arbres de la parcel·la en les zones no ocupades.  
7. La utilització dels purins com adob orgànic es durà a terme d'acord amb l'Ordre 7/2010, de 10 de febrer, de la Conselleria d'Agricultura, Pesca i Alimentació, per la qual s'aprova el codi valencià de bones pràctiques agràries. En concret, estarà limitat a 170 kg de N/ha/any, per a cereal i cítric i haurà d'aplicar-se una dosi inferior d'acord amb les necessitats de l'olivera i ametler de 90 kg/ha/any en secà i 130 kg/ha/any en regadiu i per a garrofera de 50 kg/ha/any. D'acord amb les aplicacions no s'efectuaran a distàncies menors de 50 metres de corrents naturals d'aigua i conduccions o depòsits d'aigua potable. A més haurà de ser de 200 m en els casos de brolladors d'aigua. Per això el pla d'adobament s'ajustarà a aquestes limitacions i en el cas en què la superfície agrícola disponible per a l'aplicació no siga suficient, aquesta s'incrementarà amb les acreditacions corresponents.  
  
8. L'explotació porcina haurà de comptar en tot moment amb un registre actualitzat de l'ús dels purins en què quede identificada cada una de les aplicacions de purins, i s'hi indique almenys la parcel·la, el cultiu, la data i la quantitat de purins aportada.  
9. En relació amb el risc d'incendis:  
a) Es respectarà el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terreny forestal o en els seus voltants.  
10. Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptarà les mesures pertinents per a la seua protecció i conservació de conformitat amb allò que preveuen els articles 63é i 65é de la Llei 4/1998, de l'any 11 de juny de la Generalitat Valenciana del patrimoni cultural valencià.  
11. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Tercer  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjudici dels que, si és el cas, pertoquen en via administrativa o judicial davant de l'acte, si és el cas, d'autorització del projecte.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013 d'avaluació ambiental.  
  
Cinqué  
D'acord amb la disposició transitòria primera de la Llei 21/2013, de 9 de desembre, d'avaluació ambiental, la regulació de la vigència de les declaracions d'impacte ambiental establida en l'article 43 de l'esmentada Llei 21/2013 és aplicable a la present declaració d'impacte ambiental.  
  
València, 17 de novembre de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 9 de gener de 2019.- El director general de Medi Natural i d'Avaluació Ambiental: Antoni Marzo i Pastor.